Vilnius, 2020 m. lapkričio 26 d.

**Vilkaviškyje atidaryta „Lidl“ parduotuvė**

# Prekybos tinklas „Lidl“ šį mėnesį atidaro jau antrąją parduotuvę – lapkričio 26 dieną naujoji tinklo parduotuvė duris atvėrė Vilkaviškyje. Adresu Vytauto g. 77 atidaryta parduotuvė bus pirmoji Vilkaviškio mieste ir pirkėjų lauks standartiniu darbo laiku – kasdien nuo 8 iki 22 valandos.

„Parduotuvė Vilkaviškyje – jau antroji parduotuvė, kurią atidarome šalyje esant karantino režimui, pirmasis toks atidarymas praėjusią savaitę įvyko Radviliškyje. Suprasdami, kad „Lidl“ atidarymas miestuose, kuriuose iki šiol mūsų parduotuvių nebuvo, sulaukia nemažo susidomėjimo, dedame visas pastangas, kad galėtume užtikrinti saugų apsipirkimą. Tiek darbuotojų, tiek pirkėjų saugumas šiuo metu yra prioritetas“, – teigė „Lidl Lietuva“ Korporatyvinių reikalų ir komunikacijos departamento vadovas Valdas Lopeta.

# Atižvelgiant į situaciją šalyje, atidarymo dieną Vilkaviškyje „Lidl“ ėmėsi papildomų saugumo priemonių. Parduotuvėje papildomai reguliuojami pirkėjų srautai, papildomai dezinfekuojamos vežimėlių rankenos bei parduotuvės paviršiai, pirkėjai informuojami apie saugumo reikalavimų laikymąsi. Atidarymo dieną apsauginės veido kaukės pirkėjams dalinamos nemokamai.

# Atidarant „Lidl“ parduotuvę Vilkaviškyje, buvo prisidėta ir prie miesto infrastruktūros gerinimo. Buvo įrengti nauji arba rekonstruoti esami pėsčiųjų takai, įrengtos trys pėsčiųjų perėjos su apšvietimu. Vytauto g. ir Vyskupo A. Karoso g. sankryžoje taip pat įrengti nauji eismo organizavimo sprendiniai – kelio ženklinimas bei pėsčiųjų perėja.

Naujos „Lidl“ parduotuvės atidarymas sukurs per trisdešimt naujų darbo vietų mieste. Vienus aukščiausių atlyginimų mažmeninės prekybos rinkoje mokančio „Lidl“ vidutinis visų darbuotojų atlyginimas, Rekvizitai.lt duomenimis, šių metų rugsėjį siekė 1568,07 eurų neatskaičius mokesčių.

Šiuo metu Lietuvoje iš viso veikia 52 prekybos tinklo parduotuvės 22-uose šalies miestuose – Vilniuje, Kaune, Klaipėdoje, Šiauliuose, Alytuje, Marijampolėje, Kėdainiuose, Telšiuose, Kretingoje, Mažeikiuose, Tauragėje, Jonavoje, Panevėžyje, Ukmergėje, Utenoje, Plungėje, Palangoje, Elektrėnuose, Visagine, Šilutėje, Radviliškyje bei Vilkaviškyje.

**Daugiau informacijos:**

Lina Skersytė

„Lidl Lietuva“ atstovė ryšiams su visuomene

Tel. +370 5 267 3228, +370 680 53556

lina.skersyte@lidl.lt